Just Keep Watching

"Just Keep Watching" (בעברית: "פשוט תמשיך לצפות") הוא סינגל של הזמרת הקנדית טייט מקריי, שיצא ב-30 במאי 2025 בהוצאת אפל TV פלוס, RCA ואטלנטיק רקורדס. השיר נכלל בפסקול הרשמי של הסרט "פורמולה 1 הסרט" בבימויו של ג'וזף קוסינסקי ובכיכובו של בראד פיט.

השיר נכתב על ידי מקריי יחד עם איימי אלן, ראיין טדר וטיילר ספרי, והופק על ידי טדר וספרי. הוא זכה להצלחה מיידית עם יציאתו, נכנס לעשירייה הפותחת במצעדי ספוטיפיי הגלובליים, הגיע למקום הראשון במצעד שירי הדאנס/פופ של בילבורד ולמקומות נוספים במצעדים בינלאומיים. השיר זכה בפרס "שיר הקיץ" בפרסי הווידאו קליפים של MTV לשנת 2025.

 רקע והפקה 
לאחר הצלחת אלבומה Think Later (2023), המשיכה מקריי בשיתופי פעולה עם היוצרת איימי אלן והמפיק ראיין טדר, שהיו מעורבים גם בפרויקט החדש. לצדם עבד טיילר ספרי, שהפיק בעבר מספר שירים עבורה.

בתחילת 2025 דלפה גרסה מוקדמת של השיר בהשתתפות הזמרת הדרום-אפריקאית טיילה, אך קולה הוסר מהגרסה הרשמית. אף על פי כן, ניכרת בהשפעתה שילוב של סגנונות גלובליים כגון אמאפיאנו ואפרוביטס.

מבחינה לירית, השיר מתאר דמות נשית בטוחה בעצמה, השולטת בנוכחות ובמבט, ומשדר עוצמה, פיתוי ושליטה. החזרה על הביטוי "Just keep watchin'" (בעברית: "פשוט תמשיך לצפות") מבליטה את תחושת הכוח וההשפעה של הדמות. קיימת הקבלה בין השיר לבין להיטה הקודם של מקריי "Sports Car".

 יציאה והפצה 
השיר יצא כסינגל הרביעי מתוך F1: The Album, לאחר הסינגלים של דון טוליבר ודוג'ה קאט ("Lose My Mind"), רוזה ("Messy") ומייק טאוורס ("Baja California"). האלבום המלא שוחרר ב-27 ביוני 2025 במקביל ליציאת הסרט לאקרנים.

הפסקול כלל 17 שירים של אמנים בולטים בהם אד שירן, רוזה מבלאקפינק, דוג'ה קאט, ריי, כריס סטייפלטון, דום דולה, מדיסון ביר, טייסטו, בורנה בוי, רודי ריץ' ואחרים. הפרויקט הופק על ידי אותם גורמים שהיו מאחורי Barbie: The Album שזכה בפרסי אוסקר, גראמי וגלובוס הזהב.

 וידאו קליפ 
הווידאו קליפ לשיר בוים על ידי בארדיה זנאלי, שביים בעבר קליפים עבור אריאנה גרנדה, סברינה קרפנטר ודוג'ה קאט. הקליפ, שפורסם ב-29 במאי 2025, משלב סצנות בהשראת עולם מרוצי הפורמולה 1 עם אסתטיקה פופית ואיקונית.

בין הדימויים המרכזיים: הופעות של מקריי בלבוש שחור בהשראת סצנת הטרנספורמציה של אוליביה ניוטון-ג'ון בסרט "גריז", ריקודים על הליכון, אופני כושר ומתקני אימון המדמים את הכשרת נהגי פורמולה 1, שימוש בערימות צמיגים, מסכי ענק ואפקטים חזותיים עתידניים ורפרנסים לתרבות הפופ, בהם קיילי מינוג ("Can't Get You Out of My Head"), בריטני ספירס ("Hold It Against Me") וביונסה ("Partition"). הקליפ משלב גם קטעים מתוך הסרט עצמו.

מבקרים הצביעו על מסרים ביקורתיים בקליפ, הרואים בו שיקוף של תרבות הבידור והמסכים כצורה של "לחם ושעשועים" ונרקיסיזם קולקטיבי בעידן הדיגיטלי. השיר משתלב במגמה של פסקול הסרט לשלב בין תוכני מרוצים לרומנטיקה, כפי שנראה גם בסינגל "Messy" של רוזה.

 קבלה ביקורתית ומסחרית 
ביום צאתו נרשם השיר עם 3.26 מיליון השמעות גלובליות בספוטיפיי, מתוכן 1.09 מיליון בארצות הברית. בשבוע הראשון לצאתו השיר רשם 11.4 מיליון האזנות סטרימינג רשמיות בארצות הברית, 1.3 מיליון חשיפות ברדיו ו-1,000 הורדות דיגיטליות. הוא נכנס למקום התשיעי במצעד הגלובלי ולמקום השמיני במצעד האמריקאי. במצעד בילבורד הוט 100 נכנס היישר למקום ה-33, והיה הכניסה הגבוהה ביותר לאותו שבוע. במצעד שירי הדאנס/פופ של בילבורד הגיע למקום הראשון, והיה לשיר השלישי של מקריי לכבוש את הפסגה מאז השקת המצעד בינואר 2025. השיר זכה בפרס "שיר הקיץ" של פרסי הווידאו קליפים של MTV לשנת 2025, וגבר על מועמדים של אלכס וורן ובנסון בון.

 הופעות חיות 
ב-5 באוגוסט 2025 ביצעה מקריי את השיר בהופעה חיה בוונקובר, קנדה, כחלק מסיבוב ההופעות העולמי שלה Miss Possessive.

 פרסים ומועמדויות 
פרסשנהקטגוריהתוצאהמקורפרס הווידאו קליפים של MTV7 בספטמבר 2025שיר הקיץהעריכה הטובה ביותרהאפקטים הוויזואליים הטובים ביותר

מיקומי שיא

 מצעדי סוף שנה 

נתוני מכירות

קישורים חיצוניים

הערות שוליים

קטגוריה:שירי טייט מקריי
קטגוריה:שירים באנגלית
קטגוריה:שירים שנכתבו על ידי איימי אלן
קטגוריה:שירים שנכתבו על ידי ראיין טדר
קטגוריה:שירים שנכתבו על ידי טייט מקריי
קטגוריה:שירים שהופקו על ידי ראיין טדר
קטגוריה:שירי זהב באוסטרליה
קטגוריה:שירי זהב בממלכה המאוחדת
קטגוריה:שירי זהב בניו זילנד
קטגוריה:סינגלים בהוצאת RCA רקורדס
קטגוריה:סינגלים בהוצאת אטלנטיק רקורדס